stanford-oval/wikipedia huggingface dataset:
โรงเรียนช่างฝีมือทหาร
แหล่งข้อมูลอื่น

แผนที่และภาพถ่ายทางอากาศของ โรงเรียนช่างฝีมือทหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°49′49″N 100°34′29″E﻿ / ﻿13.830271°N 100.574808°E﻿ / 13.830271; 100.574808
รายนามผู้บัญชาการ

พลอากาศตรี จำรัส วีณะคุปต์ (30 ธันวาคม พ.ศ. 2502 - 30 ตุลาคม พ.ศ. 2513)
พลตรี คำรพ วิชยาภัย (31 ตุลาคม พ.ศ. 2513 - 30 กันยายน พ.ศ. 2523)
พลเรือตรี เดชา เอกก้านตรง (1 ตุลาคม พ.ศ. 2523 - 30 กันยายน พ.ศ. 2526)
พลตรี ธงชัย วัฒนศิริโรจน์ (1 ตุลาคม พ.ศ. 2526 - 30 กันยายน พ.ศ. 2528)
พลเรือตรี ชุมพล ภุมรานันท์ (1 ตุลาคม พ.ศ. 2528 - 30 กันยายน พ.ศ. 2532)
พลเรือตรี สมพร สุมานันท์ (1 ตุลาคม พ.ศ. 2532 - 25 มีนาคม พ.ศ. 2534)
พลเรือตรี สุเมธี เมืองมั่น (1 เมษายน พ.ศ. 2534 - 30 กันยายน พ.ศ. 2534)
พลเรือตรี ปรีดา เดชะคุปต์ (1 ตุลาคม พ.ศ. 2534 - 30 กันยายน พ.ศ. 2536)
พลเรือตรี บำนาญ บูรณพงศ์ (1 ตุลาคม พ.ศ. 2536 - 30 กันยายน พ.ศ. 2537)
พลเรือตรี ไกรเทพ ภมรบุตร (1 ตุลาคม พ.ศ. 2537 - 30 กันยายน พ.ศ. 2539)
พลเรือตรี อกนิษฐ์ หมื่นศรี (1 ตุลาคม พ.ศ. 2539 - 30 กันยายน พ.ศ. 2542)
พลเรือตรี ทวีศักดิ์ แดงฉาย (1 ตุลาคม พ.ศ. 2542 - 31 มีนาคม พ.ศ. 2545)
พลเรือตรี ชยุติ วงษ์กระจ่าง (1 เมษายน พ.ศ. 2545 - 30 กันยายน พ.ศ. 2546)
พลเรือตรี ชัยวัฒน์ ศรีอักขรินทร์ (1 ตุลาคม พ.ศ. 2546 - 30 กันยายน พ.ศ. 2548)
พลเรือตรี พจนา เผือกผ่อง (1 ตุลาคม พ.ศ. 2548 - 30 กันยายน พ.ศ. 2550)
พลเรือตรี ดำรง สารสินธิ์ (1 ตุลาคม พ.ศ. 2550 - 30 กันยายน พ.ศ. 2552)
พลเรือตรี ธนะกาญจน์ ใคร่ครวญ (1 ตุลาคม พ.ศ. 2552 - 30 กันยายน พ.ศ. 2555)
พลเรือตรี ประจักษ์ สันทัดเลขา (1 ตุลาคม พ.ศ. 2555 - 30 กันยายน พ.ศ. 2556)
พลเรือตรี มนัสวี บูรณพงศ์ (1 ตุลาคม พ.ศ. 2556 - 30 กันยายน พ.ศ. 2558)
พลตรี พิสัณห์ ปฐมเอม (1 ตุลาคม พ.ศ. 2558 - 30 กันยายน พ.ศ. 2561)
พลตรี ภาณุพงศ์ สุวัณณุสส์ (1 ตุลาคม พ.ศ. 2561 - 30 กันยายน พ.ศ. 2563)
พลตรี พีรพัฒน์ จันทร์งาม (1 ตุลาคม พ.ศ. 2563 - 30 กันยายน พ.ศ. 2566)
พลตรี บรรพต สังข์มาลา​ (1 ตุลาคม พ.ศ. 2566)
↑  ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 140 ตอน 209 ง หน้า 27 วันที่ 30 สิงหาคม 2566
มากัมปาปันติงกี

| มากัมปาปันติงกี |
| --- | --- |
สุสานชัยค์ มะฮ์มุดในพื้นที่สุสาน
ที่ตั้งในประเทศอินโดนีเซีย
ข้อมูลทั่วไป
ประเภท: สุสาน
ที่ตั้ง: บารุซ อำเภอตาปานูลีกลาง จังหวัดสุมาตราเหนือ ประเทศอินโดนีเซีย
ที่อยู่: 2CP8+3G6, Pananggahan, Barus Utara, Central Tapanuli Regency, North Sumatra 22564, Indonesia
ประเทศ: อินโดนีเซีย
พิกัด: 2°02′06″N 98°24′58″E﻿ / ﻿2.0351051°N 98.4161895°E﻿ / 2.0351051; 98.4161895
การออกแบบและการก่อสร้าง
เป็นที่รู้จักจาก: มีสุสานมุสลิมยุคแรก 7 แห่งรวมถึงของชัยค์ มะฮ์มุด
มากัมปาปันติงกี (อินโดนีเซีย: Makam Papan Tinggi) เป็นกลุ่มสุสานเชิงประวัติศาสตร์ที่บารุซ อำเภอตาปานูลีกลาง ประเทศอินโดนีเซีย โดยมีสุสานเก่า 7 แห่งที่มีอายุถึงคริสต์ศตวรรษที่ 7 หรือ 8 ที่อยู่บนยอดเนินเขา
ประวัติ

หนึ่งในผู้ที่ได้รับการฝังศพแรก ๆ คือมะฮ์มูด อิบน์ อับดุรเราะห์มาน (เสียชีวิต ค.ศ. 664) หลานชายของมุอาษ อิบน์ ญะบัลที่ทำหน้าที่เป็นครูสอนศาสนาจากเยเมนและเผยแผ่อิสลามที่บารุซ เขายังเป็นที่รู้จักในนาม ชัยค์ มะฮ์มุด (Shaykh Mahmud) สุสานของเขามีความยาวอย่างน้อย 8 เมตร
ใน ค.ศ. 1990 รัฐบาบบารุซได้ประกาศให้กลุ่มสุสานมะกัมปาปันติงกีเป็นแหล่งท่องเที่ยวเชิงศาสนาอย่างเป็นทางการ ทั้งคนท้องถิ่นและนักท่องเที่ยวยังคงแวะมาเยี่ยมเยียนมาจนถึงปัจจุบัน
ดูเพิ่ม

กลุ่มสุสานมะฮ์ลีไกตั้งอยู่ที่บารุซเช่นกัน
ศาสนาอิสลามในประเทศอินโดนีเซีย
ศรุต นวประดิษฐกุล

| ศรุต นวประดิษฐกุล |
| --- | --- |
เกิด: 2 มกราคม พ.ศ. 2534 (33 ปี)
อาชีพ: นักแสดง
ปีที่แสดง: พ.ศ. 2562 – ปัจจุบัน
ผลงานเด่น: ไทเเทน - เเรงเงา 2 เเรงเงาเเรงเเค้น (2562)   ปกป้อง - สัญญารัก สัญญาลวง (2563)  วราหะ - นรสิงห์ (2566)  กล้า - กรงดอกสร้อย (2566)
สังกัด: สถานีวิทยุโทรทัศน์ไทยทีวีสีช่อง 3 (2562 - ปัจจุบัน)
ศรุต นวประดิษฐกุล ชื่อเล่น มิล (เกิด 2 มกราคม 2534) เป็นนักเเสดงชายชาวไทย ปัจจุบันเป็นนักแสดงในสังกัดช่อง 3 เอชดี
ประวัติ

ศรุต นวประดิษฐกุล ชื่อเล่น มิล เกิดเมื่อวันที่ 2 มกราคม 2534 ที่โรงพยาบาลคามิลเลียน ซึ่งชื่อเล่น มิล มาจากคำว่า มิล ในชื่อโรงพยาบาลคามิลเลียน
มิลเริ่มเข้าสู่วงการจากการเป็นดีเจของคลื่นซี้ดเอฟเอ็ม หลังจากที่คลื่นปิดตัวเขาได้เซ็นสัญญาเป็นนักเเสดงสังกัดช่อง 3 โดยเขาได้มีผลงานละครเรื่องเเรกคือเรื่อง เเรงเงา 2 เมื่อปี 2562 ซึ่งก่อนหน้านั้นเขาเคยมีโอกาสแสดงมิวสิกวิดีโอและโฆษณา ในปี 2563 เขาได้แสดงละครเรื่อง สัญญารัก สัญญาณลวง รับบทเป็น 2 ตัวละครคือ ปกป้อง (ปัจจุบัน)/หล้า (อดีต)
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2562 | เเรงเงา 2 เเรงเงาเเรงเเค้น | ไทเเทน |
| 2563 | สัญญารัก สัญญาลวง | ปกป้อง / หล้า |
| 2564 | รักนิรันดร์จันทรา | เก้า (รับเชิญ) |
| 2564 | พฤษภา - ธันวา รักเเท้เเค่เกิดก่อน | มูมู่ |
| 2565 | เพชฌฆาตจันทร์เจ้า | เข้ม |
| 2566 | นรสิงห์ | วราหะ |
| 2566 | กรงดอกสร้อย | กล้า |
| 2567 | ลมเล่นไฟ | กันต์ (รับเชิญ) |
| 2567 | หนึ่งในร้อย | จำลอง |
| 2567 | นางนาคพระโขนง | เหม |
เทริยากิเบอร์เกอร์

เทริยากิเบอร์เกอร์ของมอสเบอร์เกอร์
เทริยากิเบอร์เกอร์ (ญี่ปุ่น: テリヤキバーガー; โรมาจิ: teriyaki bākā) เป็นรายการอาหารญี่ปุ่น พบได้ในร้านอาหารจานด่วน และร้านแฮมเบอร์เกอร์
ประวัติ

อาหารชนิดนี้เกิดขึ้นใน ค.ศ. 1973 โดยมอสเบอร์เกอร์ ร้านเบอร์เกอร์ในประเทศญี่ปุ่น ปัจจุบันมีสาขาในประเทศไทย
คำว่า "เทริยากิ" มักเข้าใจผิดว่าหมายถึง ซอสที่มีรสหวาน แต่เป็นเทคนิคการทำอาหารที่ปรุงด้วบซอสทาเระ ที่ทำจากซอสถั่วเหลือง, น้ำตาล, มิริง และสาเก มักใช้กับเนื้อไก่และเนื้อปลา ส่วนผสมของซอสนี้อาจแตกต่างกันไปตามสูตรของผู้ปรุง ซอสเทริยากิ (ซอสทาเระ) ที่ใช้ในเทริยากิเบอร์เกอร์ใช้ราดไปบนเนื้อ โดยใช้ผักกาดหอมเป็นตัวกั้นไม่ให้ซอสซึมเข้าไปในขนมปัง
สูตรต้นตำรับสำหรับเทริยากิเบอร์เกอร์ คิดโดย ซาการูดะ ผู้ก่อตั้งมอสเบอร์เกอร์ เนื้อที่ใช้ปรุงเป็นเทริยากิเบอร์เกอร์ เช่น เนื้อสับ เนื้อไก่ชิ้น เนื้อไก่สับ เนื้อหมูสับ
ชื่อทางการค้า > มอสเบอร์เกอร์

ในปี 1973 มอสเบอร์เกอร์ ออกรายการอาหารที่เรียกว่า เทริยากิเบอร์เกอร์ เป็นครั้งแรก และต่อมาเป็นผลิตภัณฑ์ยอดนิยมซึ่งสนับสนุนการเติบโตทางธุรกิจของมอสเบอร์เกอร์เป็นอย่างมากโดยเฉพาะในการขยายเครือข่ายของบริษัท ในปี 1983 จัดจำหน่ายผลิตภัณฑ์ใหม่ในชื่อ เทริยากิชิกเคนเบอร์เกอร์  (Teriyaki Chicken Burger)
ชื่อทางการค้า > แมคโดนัลด์

หลังจากมอสเบอร์เกอร์จัดจำหน่ายเทริยากิเบอร์เกอร์ในปี 1973 ต่อมาเครือข่ายอาหารจานด่วนอื่น ๆ รวมถึงบริษัทในเครือต่างประเทศ เช่น แมคโดนัลด์เจแปน ได้ออกผลิตภัณฑ์นี้ตามออกมา จนกลายเป็นสินค้าที่สามารถพบได้ทุกหนทุกแห่งในห่วงโซ่อาหารจานด่วนของญี่ปุ่น ได้แก่
เริ่มจากการเป็นเมนูแบบจำกัดเวลาของร้านแมคโดนัลด์ของญี่ปุ่น ใน ค.ศ. 1989 ในชื่อ เทริยากิแมคเบอร์เกอร์ ต่อมาถูกบรรจุเป็นรายการปกติในปี 2007 ในฮ่องกงและมาเก๊า มีชื่อเรียกว่า โชกุนเบอร์เกอร์ และมีเมนูแบบใส่ไข่ดาวเรียก โชกุนเบอร์เกอร์วิทเอ็ก ในสิงคโปร์ เรียกชิกเกนแมคกริล ในประเทศไทย เรียกว่า ซามูไรเบอร์เกอร์
ชื่อทางการค้า > อื่น ๆ

ในปี 2007 เบอร์เกอร์คิงจัดจำหน่ายผลิตภัณฑ์ใหม่ในชื่อ เทริยากิวอปเปอร์ ในปีเดียวกันคาร์ลส์ จูเนียร์ ออกรายการอาหารใหม่ในชื่อ เทริยากิเบอร์เกอร์ ซึ่งสอดไส้ด้วยสัปปะรดย่าง
เมกะเทริยากิของแมคโดนัลด์ญี่ปุ่น รูปใน ค.ศ. 2007
เทริยากิวอปเปอร์ของเบอร์เกอร์คิง
จักรพรรดินีโคเมียว

ระวังสับสนกับ จักรพรรดิโคเมียว
| จักรพรรดินีโคเมียว |
| --- | --- |

จักรพรรดินีญี่ปุ่น
จักรพรรดินี (โคโง): พ.ศ. 1272
พระพันปีหลวง: 19 สิงหาคม พ.ศ. 1292

ประสูติ: พ.ศ. 1244
สิ้นพระชนม์: 14 กรกฎาคม พ.ศ. 1303 
พระบิดา: ฟุจิวะระ โนะ ฟุฮิโตะ
พระสวามี: จักรพรรดิโชมุ
พระบุตร: จักรพรรดินีโคเก็ง
ด ค ก
จักรพรรดินีโคเมียว (ญี่ปุ่น: 光明皇后; โรมาจิ: Kōmyō–Kōgō ; 1244 – 14 กรกฎาคม 1303) จักรพรรดินีแห่งญี่ปุ่นโดยพระองค์เป็นจักรพรรดินีใน จักรพรรดิโชมุ และเป็นพระมารดาของ จักรพรรดินีโคเก็ง
จักรพรรดินีโคเมียวประสูติเมื่อ พ.ศ. 1244 ปีเดียวกับที่จักรพรรดิโชมุประสูติโดยมีพระนามเดิมว่า อะซุกะเบะ-ฮิเมะ เป็นธิดาคนที่ 3 ของ ฟุจิวะระ โนะ ฟุฮิโตะ บุตรชายของ ฟุจิวะระ โนะ คะมะตะริ ผู้เป็นต้น ตระกูลฟุจิวะระ และเป็นขุนนางคนสนิทของ จักรพรรดิเท็นจิ พระองค์เป็นพระขนิษฐาต่างมารดาของ ฟุจิวะระ โนะ มิยะโกะ หรือ จักรพรรดินีมิยะโกะ พระราชมารดาของจักรพรรดิโชมุพระองค์จึงมีศักดิ์เป็นพระมาตุจฉา (น้า) ของจักรพรรดิโชมุ
พระองค์เข้าพิธีอภิเษกกับเจ้าชายโอะบิโตะเมื่อ พ.ศ. 1260 ขณะพระชนมายุเพียง 16 พรรษาและมีพระประสูติกาลพระธิดาพระองค์ใหญ่คือ เจ้าหญิงอะเบะ เมื่อ พ.ศ. 1262 ขณะพระชนมายุเพียง 18 พรรษาต่อมาเจ้าชายโอะบิโตะได้ขึ้นสืบราชบัลลังก์ต่อจาก จักรพรรดินีเก็นโช เป็นจักรพรรดิโชมุเมื่อ พ.ศ. 1267 จักรพรรดิโชมุก็ยังมิได้สถาปนาเจ้าหญิงพระชายาอะซุกะเบะ-ฮิเมะขึ้นเป็นจักรพรรดินี
ตารางตัวหาร

ตารางนี้จะแสดงตัวหารทั้งหมดของจำนวน 1 ถึง 1000
ตัวหาร ของจำนวนเต็ม n คือจำนวนเต็ม m ซึ่ง n/m เป็นจำนวนเต็ม (และมันก็จะเป็นตัวหารของ n ด้วย) ตัวอย่างเช่น 3 เป็นตัวหารของ 21 เพราะว่า 21/3 = 7 (และ 7 เป็นตัวหารของ 21 ด้วย)
ถ้า m เป็นตัวหารของ n แล้ว −m ก็จะเป็นตัวหารของ n ด้วย ตารางนี้จะแสดงเฉพาะตัวหารที่เป็นบวก
การใช้ตาราง

d(n) คือ จำนวนของตัวหารบวกของ  n ซึ่งรวม 1 และ n
σ(n) คือ ผลบวกของตัวหารบวกทั้งหมดของ n ซึ่งรวม 1 และ n
s(n) คือ ผลบวกของตัวหารแท้ของ n ซึ่งไม่รวม n
จำนวนสมบูรณ์ (perfect number) คือจำนวนที่เท่ากับผลบวกของตัวหารแท้ของมัน นั่นคือ s(n)  = n จำนวนสมบูรณ์ที่อยู่ระหว่าง 1 ถึง 1000 คือ 6, 28 และ 496
จำนวนพร่อง (deficient number) คือจำนวนที่น้อยกว่าผลบวกของตัวหารแท้ของมัน นั่นคือ s(n)  < n
จำนวนเกิน (abundant number) คือจำนวนที่มากกว่าผลบวกของตัวหารแท้ของมัน นั่นคือ s(n)  > n
จำนวนเฉพาะ (prime number) คือจำนวนที่มี 1 และตัวมันเองเป็นตัวหารเท่านั้น นั่นคือ d(n)  = 2
ดูเพิ่ม

ตารางตัวประกอบเฉพาะ
Marisa planogyra

ชนิดของหอยทาก
| Marisa planogyra |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: หอยฝาเดียว Gastropoda
ชั้นย่อย:: Caenogastropoda Caenogastropoda
อันดับ:: Architaenioglossa Architaenioglossa
วงศ์ใหญ่:: Ampullarioidea Ampullarioidea
วงศ์:: Ampullariidae Ampullariidae
สกุล:: Marisa Marisa Pilsbry, 1933
สปีชีส์:: Marisa planogyra
ชื่อทวินาม
Marisa planogyra Pilsbry, 1933

Marisa planogyra เป็นชนิดของหอยทากน้ำจืดในวงศ์ Ampullariidae
ที่อยู่อาศัย

M. planogyra สามารถพบในบราซิล, โคลอมเบีย, อาร์เจนตินา, เวเนซุเอลา และตรินิแดดและโตเบโก
จอร์จ เวอาห์
กำเนิดและเริ่มต้นอาชีพการค้าแข้ง

เวอาห์เกิดเมื่อวันที่ 1 ตุลาคม ค.ศ.1966 ที่เมืองมอนโรเวีย ประเทศไลบีเรีย เขาเกิดมาในย่านสลัมของเมืองหลวงของประเทศกาฬทวีปแห่งนี้ ทำให้มีความยากจนข้นแค้นอย่างมาก แต่เขาเล่นฟุตบอลจนเตะตาสโมสรในไลบีเรียได้นำตัวเขามาร่วมทีมไมจ์ตี บาร์โรลล์ โดยกดไป 7 ประตูจาก 10 นัด จนได้เข้ามาร่วมทีมอินวินซิเบิล อิเลฟเว่น โดยกดไป 24 จากการลงเล่น 23 นัด จนได้เข้าร่วมทีมแอฟริกา สปอตส์ ถึงแม้จะลงเล่นแค่ 2 นัด แต่ก็ยิงได้ 1 ประตู ซึ่งถือว่าไม่น่าเกลียดนัก จึงได้เข้ามาร่วมทีมทอนเนอร์เร่ ยาอูนเดโดยยิงไป 14 ประตูจาก 18 นัดจนไปเตะตาอาร์แซน แวงแกร์ จนได้เข้าร่วมทีม โมนาโก และโชว์ฟอร์มได้ดีอย่างมาก ทำให้เขาได้มาเล่นที่ปารีส แซ็ง-แชร์แม็ง และก็รักษามาตรฐานเดิมไว้ได้ จนได้ย้ายไปสโมสรฟุตบอลเอซีมิลาน และนั่นทำให้เขาโชว์ฟอร์มที่เรียกได้ว่าสุดยอดมากขึ้นมา จนได้บัลลงดอร์เลยทีเดียว ก่อนบั้นปลายชีวิตจะย้ายไปร่วมทีมสโมสรฟุตบอลเชลซี,สโมสรฟุตบอลแมนเชสเตอร์ซิตี,โอลิมปิกมาร์กเซย และ สโมสรฟุตบอลอัลจาซีรา ตามลำดับจนกระทั่งเลิกเล่นในปี 2003 หลังจากนั้นเขาก็เล่นการเมืองและลงเลือกตั้งในปี 2005 แต่แพ้ จนกระทั่ง 2017 เขาชนะการเลือกตั้งจนได้เป็นประธานาธิบดีของไลบีเรียได้สำเร็จ
เกียรติประวัติ > สโมสร

Mighty Barrolle
ไลบีเรียนพรีเมียร์ลีก: 1985–86
ไลบีเรียนคัพ: 1985–86
Invincible Eleven
ไลบีเรียนพรีเมียร์ลีก: 1986–87
มอนาโก
กุปเดอฟร็องส์: 1990–91
ปารีแซ็ง-แฌร์แม็ง
ลีกเอิง: 1993–94
กุปเดอฟร็องส์: 1992–93, 1994–95
กุบเดอลาลีก: 1994–95
เอซี มิลาน
เซเรียอา: 1995–96, 1998–99
เชลซี
เอฟเอคัพ: 1999–2000
เกียรติประวัติ > ทีมชาติ

ไลบีเรีย
CSSA Nations Cup รองชนะเลิศ: 1987
เกียรติประวัติ > รางวัลส่วนตัว

นักฟุตบอลแอฟริกันยอดเยี่ยมแห่งปี: 1989, 1994, 1995
ฟีฟ่า XI: 1991, 1996 (ทีมสำรอง), 1997, 1998
ผู้เล่นต่างชาติยอดเยี่ยมแห่งปีของเฟรนช์ดิวิชัน 1: 1990–91
ผู้ทำประตูสูงสุดในยูฟ่าแชมเปียนส์ลีก: 1994–95
นักฟุตบอลแอฟริกันยอดเยี่ยมแห่งปีโดยบีบีซี: 1995
Onze d'Or: 1995
บาลงดอร์: 1995
นักฟุตบอลยอดเยี่ยมแห่งปีโดยฟีฟ่า: 1995
ทีมยอดเยี่ยมแห่งปีโดยยูโรเปียนสปอตส์มีเดีย: 1995–96
Onze d'Argent: 1996
รางวัลแฟร์เพลย์โดยฟีฟ่า: 1996
นักฟุตบอลยอดเยี่ยมแห่งปีโดยฟีฟ่า – รองชนะเลิศ: 1996
IFFHS African Player of the Century: 1996
100 นักฟุตบอลยอดเยี่ยมตลอดกาลโดยเวิลด์ซอกเกอส์: 1999
ฟีฟ่า 100: 2004
Arthur Ashe Courage Award 2004
รางวัลตำนานรองเท้าทองคำ: 2005
หอเกียรติยศของเอซี มิลาน
ตำนานโดยสหพันธ์ประวัติศาสตร์และสถิติฟุตบอลระหว่างประเทศ
จบการศึกษาระดับปริญญาเอกจากมหาวิทยาลัยคุตติงตันเมื่อวันที่ 29 มิถุนายน ค.ศ. 2018
ดิลก

สำหรับนักแสดงชาวไทย ดูที่ ดิลก ทองวัฒนา
สำหรับนักการศึกษาชาวอินเดีย ดูที่ บาล คงคาธร ติลก
สาธุในพาราณสีประดับหน้าผากด้วยดิลกแบบรุทรดิลก
ในศาสนาฮินดู ดิลก (สันสกฤต: तिलक; ติลัก) หรือ ติกะ เป็นรอยแต้มบนหน้าผาก ตรงจุดอาชญาจักรหรือตามที่สาม แต่ก็อาจป้ายตามส่วนอื่นของร่างกาย เช่น คอ มือ อก หรือแขนเช่นกัน ดิลกอาจป้ายทุกวันเพื่อประดับ, ใช้เพื่อบ่งบอกนิกายหรือสำนัก หรือใช้ประกอบพิธีกรรมทางการศาสนาหรือป้ายตามโอกาส แตกต่างกันไปตามธรรมเนียมปฏิบัติของแต่ละที่ นอกจากนี้ยังอาจใช้เพื่อให้เกียรติอีกบุคคลหนึ่ง หรือเพื่อต้อนรับบุคคลอื่นเมื่อมาถึง
ดิลกมีลักษณะที่หลากหลาย รวมถึงทำมาจากวัสดุที่แตกต่างกันไป ตั้งแต่เถ้าธุลีจากไฟในยัญบูชา, ขี้วัว, ผงไม้จันทน์หอม, ขมิ้น, ดินเหนียว, ถ่าน ไปจนถึงผงโลหะสีแดง
ในแต่ละสำนักและนิกายของศาสนาฮินดูใช้วัสดุและรูปแบบดิลกที่แตกต่างกันไป
เช่น ในไวษณวนิกายตามธรรมเนียมแบบเคร่งครัดจะใช้การป้ายดิลกและสัญลักษณ์อื่นบนร่างกายสิบสองจุด ดิลกแบบไวษณวะมีชื่อเรียกว่าอุรธวปุนทระ ประกอบด้วยเส้นขีดแนวตั้งสองหรือสามเส้นจากใต้ไรผมจนเกือบถึงปลายจมูก เชื่อมกันตรงกลาง มีลักษณะคล้ายอักษร U กระนั้นยังมีลักษณะเฉพาะของอุรธวปุนทระที่แตกต่างกันไปในแต่ละสำนักของไวษณวนิกาย และมีการใช้วัสดุตั้งแต่ไม้จันทน์หอมไปจนถึงวัสดุอื่น ๆ ส่วนในไศวนิกาย มีดิลกที่เรียกว่า ตริปุนทระ หรือรุทรดิลก นิยมเป็นพิเศษในผู้นับถือพระศิวะ ประกอบด้วยเส้นแนวนอนสามแถบพาดผ่านหน้าผาก ละเส้นนวตั้งหนึ่งเส้นหรือวงกลมอยู่ตรงกลาง ตามธรรมเนียมล้วจะทำมาจากเถ้าธุลีจากยัญบูชา หรือที่เรียกว่า วิภูติ ซึ่งเป็นสัญลักษณ์ของการตัดขาดจากทางโลก
เคียราเบ็ง

เคียราเบ็งที่ใส่โอนิงิริ (ข้าวปั้นญี่ปุ่น) ที่ตกแต่งเป็นรูปหมีแพนด้า
เคียราเบ็ง (ญี่ปุ่น: キャラ弁; โรมาจิ: Kyaraben) หรือ คาราเบ็ง (charaben) ย่อมาจาก เคียรากูตาเบ็นโต (ญี่ปุ่น: キャラクター弁当; โรมาจิ: kyarakutā bentō) หรือ คาแร็กเตอร์เบ็นโต (character bento) เป็นเบ็นโต (ข้าวกล่องมื้อกลางวันของญี่ปุ่น) รูปแบบหนึ่งที่จัดแต่งอย่างประณีต โดยประกอบด้วยอาหารที่การตกแต่งให้ดูเหมือนคน ตัวละครจากสื่อที่เป็นที่นิยม สัตว์ และพืช แม่บ้านหรือพ่อบ้านชาวญี่ปุ่นมักใช้เวลาวางแผนมื้ออาหารของครอบครัว รวมถึงข้าวกล่องมื้อกลางวันด้วย
เดิมที เคียราเบ็งหรือเบ็นโตตกแต่งทำขึ้นด้วยจุดประสงค์เพื่อให้เด็กสนใจอาหารและส่งเสริมนิสัยการรับประทานอาหารที่หลากหลาย ปัจจุบันได้พัฒนาเป็นสัญลักษณ์ทางวัฒนธรรมจนถึงขั้นที่มีการจัดประกวดระดับชาติ
ในวัฒนธรรมประชานิยม

กล่องข้าวเคียราเบ็ง เป็นองค์ประกอบหลักของเนื้อเรื่องใน เบ็นโตโมโนงาตาริ (Bento Monogatari) ภาพยนตร์สั้นในปี พ.ศ. 2553 โดยผู้กำกับชาวเบลเยียม Pieter Dirkx
คลังภาพ

พิคาชู
เฮลโลคิตตี
โดโมะคุง
ตัวละครประจำท้องถิ่น (ยูรูเคียระ) ของเมืองเอเบ็ตสึ "เอเบชุง"
เมฆ
เมฆ
หมี
ไก่
ไส้กรอกคุณหมึก
ริโนะ ซาชิฮาระแห่งเอชเคทีโฟร์ตีเอต ได้คิดค้นซัสชีเบ็นโต สำหรับรายการโทรทัศน์ทามาริบะ
ดูเพิ่ม

เบ็นโต
เอกิเบ็ง
มากูโนอูจิ
แหล่งข้อมูลอื่น

Face Food: The Visual Creativity of Charaben (and Other Food)
| ด ค กอาหารและเครื่องดื่มญี่ปุ่น |
| --- | --- |
อาหารจานหลัก:  กีวดง  เกี๊ยวซ่า  แกงกะหรี่ คัตสึกาเร  ข้าว ข้าวกล้องงอก  ข้าวเหนียว  โจ๊ก  เซกิฮัง  โซซูอิ  ทากิโกมิโงฮัง  ข้าวฮายาชิ  ไข่อนเซ็ง  คากูนิ  คาราอาเงะ  คูชิกัตสึ  ชาบูชาบู  ชาฮัง  ชิราตากิ  ซาชิมิ ฟูงุ  ซูชิ ประวัติศาสตร์  ซูชิยั่งยืน  โซกิ ฟูงุ  ดมบูริ คัตสึดง  ชูกาดง  เท็กกาดง  เท็นชินดง  อูนาดง  โอยาโกดง  ทงกัตสึ  ทาโกยากิ  ทามาโงยากิ  เท็มปูระ  โทโกโรเต็ง  นาเบโมโนะ  นิกูจางะ  บะหมี่ โซบะ  โซบะโอกินาวะ โซกิ  โซเม็ง สลัดโซเม็ง  ราเม็ง กระดูกหมู  แกงกะหรี่มูโรรัง  คาโงชิมะ  ชัมปง  ฮิยาชิจูกะ  สึเกเม็ง  ยากิโซบะ  วุ้นเส้น  อูดง ยากิอูดง  โฮโต  เบ็นโต เคียราเบ็ง  จูบาโกะ  มากูโนอูจิ  วัปปาเมชิ  เอกิเบ็ง  มนจายากิ  ยากินิกุ  ยากิโตริ  สึกูดานิ  สึกูเนะ  สุกี้ยากี้  ออมไรซ์  โอโกโนมิยากิ  โอโกวะ  โอเซจิ  โอเด็ง  โอนิงิริ เท็มมูซุ  ฮิยามูงิ  ฮิรายาจี 
อาหารจานรอง:  การิ  ขนมปัง ขนมปังแกงกะหรี่  ขนมปังเมลอน  ยูดาเนะ  อัมปัง  โครกเกะ  ชิโอการะ  ซัตสึมาอาเงะ  ซุปมิโซะ  นัตโต  นามาซุ  นูกาซูเกะ  ทากูอัง  สึเกโมโนะ  อาเงดาชิโดฟุ  โอกาซุ 
เครื่องดื่ม:  กาแฟกระป๋อง บอส  จอร์เจีย  เก็มไมจะ  คาลพิส  ชา ประวัติศาสตร์  เกียวกูโระ  คาบูเซจะ  คูกิจะ  ชาเขียว  เซ็นจะ  บันจะ  มัตจะ  โฮจิจะ  ชาข้าวบาร์เลย์  โชจู อาวาโมริ  ฮาบูชุ  โพคารี่สเวท  ยาคูลท์  รามูเนะ  ลิโพวิตัน  สาเก โทโซะ  นิโงริ  เหล้าหวาน  อควาเรียส  โอโรนามินซี 
ขนม / ของหวาน:  คมเปโต  คารูกัง  คูซูโมจิ  ชิรูโกะ  เซ็มเบ อาราเระ  ดังโงะ ชิจิดังโงะ  คิบิดังโงะ  โดรายากิ  ไดฟูกุ  ไทยากิ  มันจู  โมจิ โกเฮโมจิ  อาเงโมจิ  อูอิโร  โยกัง  ลูกอมข้าวโบตัง  วางาชิ  วาราบิโมจิ  อามานัตโต 
ส่วนผสม / เครื่องปรุง:  โกโบ  คนเนียกุ  คมบุ  คัตสึโอบูชิ  คันซูริ  คาราชิ  คูซูโกะ  คูโรมิตสึ  ชิจิมิโตงาราชิ  ซอส โชยุ  ซอสทงกัตสึ  ซอสวุร์สเตอร์เชอร์  ทาเระ  พนซุ  ชตสึรุ  ซันโช  ดาชิ  ไดกง ไดคงซากูราจิมะ  เต้าหู้  ถั่วแดงกวน  เท็งกาซุ  น้ำมันงา  โนริ  เบนิโชงะ  ปลา คามาโบโกะ  ซูริมิ  เม็นไตโกะ / ทาราโกะ  โทบิโกะ  ปังโกะ  ผงชูรส  มายองเนส  มิโซะ  มิริง  เม็มมะ  เมียวงะ  ยูซุ ยูซูโกโช  วาซาบิ  หน่อไม้  เห็ด ชีตาเกะ  มัตสึตาเกะ  เห็ดเข็มทอง  อาโอโนริ  อูเมโบชิ  ฮิจิกิ 
อุปกรณ์:  มีด กีวโต  ซันโตกุ  ซาชิมิโบโช  เดบะโบโช  นากิริโบโช  นานางิบะ  มางูโระโบโช  มีดทำครัวญี่ปุ่น  อูซูบะโบโช  หม้อหุงข้าว 
รายชื่อ:  ของว่าง  ของหวานและขนมหวาน  เครื่องปรุง  ส่วนประกอบของซูชิและซาชิมิ  อาหารจาน ซุปและสตูว์  ราเม็ง 
ผลไม้:  ไชน์มัสแคต  แตงโมสี่เหลี่ยม  ยูบาริเมลอน  รูบีโรมัน 
เกี่ยวข้อง:  ขนบธรรมเนียมและมารยาท  ไคเซกิ  ชิมมิ  เท็ปปังยากิ  เทริยากิ  โทกูซังฮิง  อาหารโอกินาวะ  อูมามิ  โอมากาเซะ 
  หมวดหมู่
ชนานา นุตาคม

| ชนานา นุตาคม |
| --- | --- |
เกิด: 23 พฤศจิกายน พ.ศ. 2506 (61 ปี) ศิริพร นุตาคม
อาชีพ: นักแสดง พิธีกร
ผลงานเด่น: สุนีย์ – ผู้หญิงคนนั้นชื่อบุญรอด (2528)  เดือน งามพร้อม – หางเครื่อง (2528)  เครือจันทร์ – สงครามเงิน (2532)  เดือนแรม – บ่วง (2535)  มธุรส – เรือมนุษย์ (2538)  อัมพิกา – อย่าลืมฉัน (2541)  พร – แรงเงา (2544)  คุณนายมารศรี – ดาวพระศุกร์ (2545)  เจ้านางตองสี – กษัตริยา / มหาราชกู้แผ่นดิน (2546 - 2547)  คุณนายทอแสง ดิสการ – ฝ้ายแกมแพร (2563)  เกษร – เพลงบินใบงิ้ว (2565)
ฐานข้อมูล
IMDb
ThaiFilmDb
ชนานา นุตาคม หรือเดิมชื่อ ชนาภา นุตาคม ชื่อเล่น ดี้ เกิดเมื่อวันที่ 23 พฤศจิกายน พ.ศ. 2506 เป็นนักแสดงชาวไทย เคยมีผลงานด้านอื่น เช่น ถ่ายโฆษณา เดินแบบ นักร้อง เธอเข้าสู่วงการตั้งแต่ยังไม่จบระดับ ปวช. การบัญชี แต่ต่อมาภายหลังก็จบปริญญาตรี มหาวิทยาลัยสุโขทัยธรรมาธิราชและยังเป็นครูฝึกสอนนักแสดง ด้านการแสดงรับบทตัวร้ายหลายเรื่อง เช่น ผู้หญิงคนนั้นชื่อบุญรอด และ แกะรอยรัก ในวัย 50 ยังคงมีผลงานแสดงละคร เช่น บัลลังก์ดอกไม้, ละครคน และ ดั่งพรหมลิขิตรัก ทางช่อง 3
ชนานามีผลงานอัลบั้มเพลง ขอบคุณที่ใช้บริการ  ปี พ.ศ. 2536 กับค่ายเอสพี ศุภมิตร เพลงดังของชุดนี้คือเพลง "เลี้ยงไม่เชื่อง, "กันเฉา", "วัตถุโบราณ"
ผลงาน > ภาพยนตร์

| ปี พ> ศ. | เรื่อง |
| --- | --- |
2524: กะลาสีทีเด็ด
2525: ลำตัดรำเตะ
2528: ผู้หญิงคนนั้นชื่อบุญรอด
2529: ด้วยรักและผูกพัน
2529: ลูกสาวเถ้าแก่เฮง
2529: ท่านชายกำมะลอ
2529: แหม่มกะปิ
2529: ช่างมันฉันไม่แคร์
2532: พริกขี้หนูกับหมูแฮม
2532: เทวดาตกสวรรค์
2534: กลิ้งไว้ก่อนพ่อสอนไว้
2535: สะแด่วแห้ว
2535: ฝากฝันไว้เดี๋ยวจะเลี้ยวมาเอา
2536: ดิฉันไม่ใช่โสเภณี
2553: มายเบสท์บอดี้การ์ด
2555: คน-โลก-จิต
2562: ตุ๊ดซี่ส์ & เดอะ เฟค
ผลงาน > พิธีกร

คู่ทรหด (ช่อง 5)
ยุทธภูมิกระทะเหล็ก (ช่อง 5) คู่กับ กลศ อัทธเสรี
บ้านของเรา (ช่อง9)
ผลงาน > เพลง

อัลบั้ม ขอบคุณที่ใช้บริการ สังกัด เอสพี ศุภมิตร (พ.ศ. 2536)
ผลงาน > โฆษณา

น้ำยาปรับผ้านุ่ม คอมฟอร์ท
มาม่า
โค๊ก
ผ้า อนามัย โซฟี
แบรนด์ รังนกแท้
พัดลม Sharp คู่กับ อติมา ธนเสนีวัฒน์
Central
ขนมปังกรอบ โฮมมี่
เครื่องปรับอากาศ Panasonic
หลอดไฟ โตชิบ้า
ผงซักฟอก บรีส
12Plus
ลักซ์
Pond's คู่กับ พลอย ยมาภัย
เนสเล่ห์
โยเกิร์ต เมจิก
ปลากระป๋อง โรซ่า คู่กับ เวนย์ ฟอลโคเนอร์
ดีแทค
ซิสเท็มมา
แหล่งข้อมูลอื่น

ชนานา นุตาคม ที่อินสตาแกรม
ลาเซเรนา

| ลาเซเรนา |
| --- | --- |
เมือง

   ธง ตราอาร์ม
แผนที่เมือง
ประเทศ:  ชิลี
แคว้น: โกกิมโบ
ก่อตั้งในปี: พ.ศ. 2087
การปกครอง
 • ประเภท: เทศบาล
 • นายกเทศมนตรี: Roberto Jacob Jure (PRSD)
พื้นที่
 • ทั้งหมด: 1,892.8 ตร.กม. (730.8 ตร.ไมล์)
ความสูง: 28 เมตร (92 ฟุต)
ประชากร (สำมะโน 2555)
 • ทั้งหมด: 198,163 คน
 • ความหนาแน่น: 100 คน/ตร.กม. (270 คน/ตร.ไมล์)
 • เขตเมือง: 147,815
 • เขตชนบท: 12,333
เพศ
 • ชาย: 77,385
 • หญิง: 82,763
เขตเวลา: UTC−4 (CLT)
 • ฤดูร้อน  (เวลาออมแสง): UTC−3 (CLST)
รหัสไปรษณีย์: 1700000
ภูมิอากาศ: BWk
เว็บไซต์: www.laserena.cl (สเปน)
ประภาคารอนุสรณ์ลาเซเรนา
ลาเซเรนา (สเปน: La Serena) เป็นเมืองหลักของแคว้นโกกิมโบในประเทศชิลี
ประภัสร์ จงสงวน

| ประภัสร์ จงสงวนท> ม., ต.ช. |
| --- | --- |


ผู้ว่าการการรถไฟแห่งประเทศไทย
ดำรงตำแหน่ง 12 พฤศจิกายน พ.ศ. 2555 – 10 กรกฎาคม พ.ศ. 2557
ก่อนหน้า: ยุทธนา ทัพเจริญ
ถัดไป: ประเสริฐ อัตตะนันทน์  (รักษาการ) 
ผู้ว่าการการรถไฟฟ้าขนส่งมวลชนแห่งประเทศไทย
ดำรงตำแหน่ง 17 ตุลาคม พ.ศ. 2540 – 1 กันยายน พ.ศ. 2551
รักษาการแทน: เยี่ยมชาย ฉัตรแก้ว  (รักษาการ) 
ก่อนหน้า: ธีระพงษ์ อรรถจารุสิทธิ์
ถัดไป: ชูเกียรติ โพธยานุวัตร
 
ข้อมูลส่วนบุคคล
เกิด: 18 พฤษภาคม พ.ศ. 2498 (69 ปี) กรุงเทพมหานคร ประเทศไทย
พรรคการเมือง: พลังประชาชน (2550–2551)   เพื่อไทย (2551–2561, 2565–ปัจจุบัน)   ไทยรักษาชาติ (2561–2562)   ไทยสร้างไทย (2564–2565)

ประภัสร์ จงสงวน (เกิด 18 พฤษภาคม พ.ศ. 2498) กรรมการวิสามัญโครงการขนาดใหญ่ สภากรุงเทพมหานคร อดีตกรรมการยุทธศาสตร์พรรคไทยรักษาชาติ อดีตผู้ว่าการการรถไฟแห่งประเทศไทย และอดีตผู้ว่าการการรถไฟฟ้าขนส่งมวลชนแห่งประเทศไทย
ประวัติ

ประภัสร์ สำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และเข้าศึกษาต่อที่คณะนิติศาสตร์ มหาวิทยาลัยธรรมศาสตร์ จนจบการศึกษาระดับปริญญาตรีเมื่อ พ.ศ. 2521 จบการศึกษาระดับปริญญาโท สาขาอาชญวิทยา จากมหาวิทยาลัยแคลิฟอร์เนียสเตท สหรัฐ เมื่อ พ.ศ. 2524
การทำงาน

เดิมทีเขาต้องการเป็นตำรวจสหรัฐอเมริกา แต่เนื่องจากมารดาเรียกตัวกลับไทย ประภัสร์ตระหนักดีถึงชีวิตราชการตำรวจไทย เขาจึงหันไปทำงานด้านกฎหมาย โดยการทำงานที่สำนักงานกฎหมาย ดร.อุกฤษ มงคลนาวิน ซึ่งส่วนใหญ่ได้ทำคดีเกี่ยวกับภาครัฐ โดยเฉพาะกับการทางพิเศษแห่งประเทศไทย จนได้รู้จักกับ เจ้าพนักงานอัยการ จุลสิงห์ วสันตสิงห์ ซึ่งต่อมาในปี พ.ศ. 2528 ประภัสร์ได้เข้ามาทำงานที่การทางพิเศษตามคำชวนของอัยการจุลสิงห์ ในตำแหน่งนิติกร โดยทำงานภายใต้นายสุขวิช รังสิตพล ผู้อำนวยการการทางพิเศษในขณะนั้น ประภัสร์ในตำแหน่งนักกฎหมายช่วยให้ไทยบอกเลิกสัญญารถไฟฟ้าลาวาลิน โดยที่เอกชนคู่สัญญาไม่สามารถฟ้องร้องการทางพิเศษ
ต่อมาในปี 2537 นายสุขวิชได้รับตำแหน่งรองนายกรัฐมนตรีและประธานกรรมการรถไฟฟ้าขนส่งมวลชน เขาจึงยืมตัวประภัสร์ชั่วคราว มาเป็นหนึ่งในทีมที่ปรึกษาของตนเอง ในสมัยรัฐบาลชวน 1  แล้วจึงย้ายกลับไปทำงานที่การทางพิเศษ จนได้ขึ้นเป็นรองผู้ว่าการฝ่ายกฎหมายและจัดกรรมสิทธิ์ที่ดินเป็นตำแหน่งสุดท้ายจนถึง พ.ศ. 2540 เขาได้รับแต่งตั้งให้เป็นผู้อำนวยการองค์การรถไฟฟ้ามหานคร (รฟม.) รับผิดชอบงานโครงการสร้างรถไฟฟ้าใต้ดิน และดำรงตำแหน่งนี้ยาวนานถึงปี 2551
การทำงาน > ลงสมัครรับเลือกตั้งผู้ว่าราชการกรุงเทพมหานคร

พ.ศ. 2551 ประภัสร์ที่ดำรงตำแหน่งเป็นผู้ว่าการฯ รฟม.อยู่ ได้รับการทาบทามจากพรรคพลังประชาชน ให้ลงสมัครในการเลือกตั้งผู้ว่าราชการกรุงเทพมหานคร พ.ศ. 2551 ในนามของตัวแทนจากพรรคพลังประชาชน ซึ่งทำให้เขาต้องลาออกจากการเป็นผู้ว่าการฯรฟม. ในการเลือกตั้งครั้งนั้น ประภัสร์ได้รับเลือกด้วยคะแนนเสียง 543,488 คะแนน มากเป็นลำดับสองรองจากอภิรักษ์ โกษะโยธิน จากพรรคประชาธิปัตย์
การทำงาน > ผู้ว่าการรถไฟแห่งประเทศไทย

หลังจากการเลือกตั้งผู้แทนราษฎร พ.ศ. 2554 พรรคเพื่อไทยได้เป็นรัฐบาล ประภัสร์เข้ามารับตำแหน่งผู้ช่วยรัฐมนตรีว่าการกระทรวงคมนาคม ต่อมาในปี พ.ศ. 2555 เขาได้ลาออกจากตำแหน่งผู้ช่วยรัฐมนตรี และลงสมัครตำแหน่งผู้ว่าการรถไฟแห่งประเทศไทย ซึ่งคณะรัฐมนตรีแต่งตั้งประภัสร์ให้ดำรงตำแหน่งผู้ว่าการรถไฟแห่งประเทศไทย เมื่อ 12 พฤศจิกายน 2555
ในตำแหน่งนี้ เขาเป็นหนึ่งในกำลังสำคัญของรัฐบาลในการผลักดันโครงการปฏิรูประบบราง เช่นโครงการรถไฟความเร็วสูงในประเทศไทย, รถไฟฟ้าสายสีแดง และรถไฟทางคู่ โดยเป็นกรรมาธิการพิจารณา พรบ. โครงสร้างพื้นฐานสองล้านล้านบาท ในช่วงการดำรงตำแหน่งผู้ว่ารฟท.ของเขา มีการเปลี่ยนแปลงที่สำคัญ อาทิ การรื้อและทำทางรถไฟใหม่ทั้งหมดในเขตภาคเหนือตอนบน, แก้แบบโครงการรถไฟฟ้าสายสีแดงช่วงบางซื่อ-รังสิต จาก 3 เป็น 4 ทาง, แก้แบบให้สถานีกลางกรุงเทพอภิวัฒน์รองรับรถไฟความเร็วสูง, จัดซื้อขบวนรถด่วนพิเศษจำนวน 8 ขบวน (115 ตู้) เพื่อให้บริการในสี่เส้นทาง (อุตราวิถี, อีสานวัฒนา, อีสานมรรคา, ทักษิณารัถย์)
ในเดือนกรกฎาคม 2557 มีกระแสกดดันจากประชาชนบางส่วนอย่างรุนแรงให้ประภัสร์ลาออก หลังเกิดเหตุพนักงานการรถไฟก่อเหตุฆ่าข่มขืนผู้โดยสารในรถไฟ นายประภัสร์ปฏิเสธไม่ยอมลาออก  คณะรัฐประหารเห็นโอกาสปลดนายประภัสร์ซึ่งเป็นฝ่ายตรงข้าม พลเอกประยุทธ์จึงปลดประภัสร์ในวันที่ 10 กรกฎาคม 2557 ต่อมา ศาลปกครองกลางพิพากษาว่านายประภัสร์ถูกเลิกจ้างโดยไม่มีความผิด ให้การรถไฟแห่งประเทศไทยชดใช้นายประภัสร์เป็นจำนวนเงิน 3.1 ล้านบาท
การทำงาน > ลงสมัครรับเลือกตั้งสมาชิกสภาผู้แทนราษฎร

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 26 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง